Diari Oficial de la Generalitat Valenciana


Sumari del DOGV 585, del 13-05-1987 (1987/808755)

BASES de la Diputació Provincial de Castelló, per a l'execució del Pressupost d'Ingréssos i despeses per a l'exercici econòmic de 1987.
---------------------------------------------------------------------------------------------------------------------------------------

### Dades del document

Número de DOGV
:   585

Data del DOGV
:   13-05-1987

Secció del DOGV
:   ALTRES DISPOSICIONS

Número del document
:   1987/808755


Data del document
:   30-12-1986

Organisme emissor
:   Conselleria d'Economia i Hisenda

Tipus de document
:   Anunci

Bases de la Diputació Provincial de Castelló, per a l'execució del Pressupost d'Ingressos i despeses per a l'exercici econòmic de 1987.  
BASES PER A L'EXECUCIO DEL PRESSUPOST GENERAL D'INGRESSOS I DESPESES PER A L'EXERCICI ECONOMIC DE 1987  
EXECUCIO DEL PRESSUPOST  
BASE la. L'Excma. Diputació Provincial de Castelló d'acord amb el que disposa l'article 4.1.b) de la Llei 7/1985 de 2 d'abril i l'art. 4.445 del Reial Decret 781/1986, de 18 d'abril, estableix aquestes Bases d'execució del Pressupost per a l'exercici econòmic de 1987.   
El President de la Diputació tindrà cura de l'execució del vigent Pressupost i que totes les autoritats i funcionaris observen i complesquen tot el que s'hi establesca i es consigne en aquestes bases.   
L'aplicació comptable dels ingressos i despeses en el seus respectius conceptes i partides pressupostàries o en la comptabilitat de Valors Independents i Auxiliars del Pressupost, correspon en tot cas a l'Interventor de Fons en la seua condició de Cap dels Serveis de Comptabilitat Provincial, d'acord amb l'article 92.3 b) de la Llei 7/1985 de 2 d'abril, en relació amb l'art. 456.3 del Reial Decret Legislatiu 781/1986, de 18 d'abril.   
Quant a l'estructura del Pressupost s'adopta l'establerta per l'Ordre de la Conselleria d'Economia i Hisenda de la Generalitat Valenciana de 30 de juliol de 1986 (Diari Oficial de la Generalitat Valenciana de 18 d'agost) i disposicions que la despleguen.   
PRESSUPOST UNIC  
BASE 2a. El Pressupost de 1987 es un Pressupost General. Per tant s'hi recullen els Ingressos Ordinaris o Corrents i Extraordinaris o de Capital, així com Despeses Corrents i Des peses de Capital o Extraordinàries, tot complint l'article 112.1 de la Llei 7/85, de 2 d'abril. Igualment s'hi integra el Pressupost dels Organismes Autònoms o Patronats d'aquesta Diputació, d'acord amb l'art.443 del Reial Decret 781/1986 de 18 d'abril.   
SUPLEMENTS I CREDITS EXTRAORDINARIS  
BASE 3a. En els casos, i previ compliment d'allò determinat en l'article 450 del text refós aprovat per R.D. Legislatiu 781/1986, de 18 d'abril, podrà acordar-se la incoació de l'oportú expedient d'habilitació o suplement de crèdits, que serà sotmès als mateixos tràmits que el Pressupost.   
Les unitats administratives les consignacions dels quals es consideren insuficients o es troben in dotades, promouran els expedients de Modificació de Crèdits, justificant-ne la necessitat i urgència de la tramitació, amb aquesta finalitat hi acompanyaran pressupost de les obligacions que s'han de contraure segons la proposta formulada.   
Rebudes les respectives propostes en Intervenció, aquesta iniciarà l'Expedient que elevarà a la Comissió d'Economia i Hisenda per al seu dictamen i proposta.   
CREDITS AMPLIABLES  
BASE 4a. De les previsions contingudes en l'Estat de Despeses tindran la consideració d'ampliables, sense necessitat d'expedient, tots aquells crèdits que amb tal caràcter tinguen la corresponent contrapartida en ingressos i en concret les següents:   
a) La partida de l'estat de despeses, «Plans Provincials d'Obres i Serveis», amb càrrec als majors ingressos dels conceptes «Subvenció de l'Estat al Pla Provincial Obres i Serveis» i «Aportació dels municipis al Pla Provincial Obres i Serveis» i utilització de romanents.   
b) La partida de l'estat de despeses, «Bestretes reintegrables a funcionaris i personal laboral», amb càrrec als ingressos del concepte «Reintegrament de bestretes de pagues al personal».   
c) La partida de l'estat de despeses «Cancel·lació de comptes de Tresoreria» amb càrrec als majors ingressos del concepte «Per formalitzar operacions de Tresoreria».   
d) Les partides de despeses per a les quals s'obtinguen subvencions específiques.   
INTERPRETACIONS I MODIFICACIONS  
BASE 5a. La Diputació resoldrà, previ informe de la Secretaria i Intervenció, els dubtes d'interpretació que es puguen suscitar en l'aplicació d'aquestes bases, així com les modificacions que la pràctica aconselle d'introduir-hi durant la vigència d'aquest Pressupost segons disposicions de caràcter general, aquestes modificacions seran sotmeses a les mateixes formalitats que aquest Pressupost.   
GESTIO ECONOMICA  
BASE 6a. El desenvolupament de la gestió econòmica, conformement al Pres s u post aprovat, correspon al President de la Diputació, a la Comissió de Govern i al Ple de la Diputació, segons el que disposen els articles 33, 34 i 35 de la Llei 7/1985, de 2 d'abril, i decrets i acords de delegació i atribució de competències adoptades per la Presidència el 10 de setembre de 1985 i Corporació en Ple, en sessions de 19 d'agost de 1985 i 27 del mateix mes, que es consideren vigents per a 1987, amb les modificacions introduïdes per l'article 434 del Reial Decret Legislatiu 781/1986 de 18 d'abril.   
BASE 7a L'acció fiscalitzadora i comptable de l'Interventor Provincial comprendrà els aspectes assenyalats en l'article 454 del text refós de 18 d'abril de 1986, R.D.L. 781 i en el Capítol II de la Instrucció de Comptabilitat i podrà realitzar-se de manera personal o delegada respecte als serveis i establiments o Patronats de la Corporació. Per a aquesta eficaç acció i tenint en compte la importància dels distints serveis proposarà a la Comissió de Govern la designació del funcionari idoni per tal que ostente aquesta delegació.   
Amb la antelació suficient, abans de la celebració de les Comissions Informatives, els seus Secretaris sotmetran l'informe de l'Interventor, a efecte de consignació pressupostària, els expedients que suposen una despesa, d'acord amb la base 25a.2.1a).   
BASE 8a. El control econòmico-comptable dels establiments provincials i serveis en què escaiga es planificarà sobre la base de les instruccions que dicte la Intervenció.   
El Secretari o els Caps de les unitats administratives, acreditaran en les nòmines de personal la situació i acompliment de les funcions, com a justificació de les retribucions mensuals d'aquests.   
INGRESSOS  
BASE 9a. El Tresorer curarà que la recaptació s'ajuste al que disposen els preceptes legals vigents i les Ordenances Fiscals que regulen les distintes exaccions.   
Sobre això s'aplicarà, com a legislació supletòria, el que disposa el vigent Reglament General de Recaptació, sempre que les situacions plantejades no estiguen previstes en la corresponent Ordenança fiscal.   
Les administracions dels establiments realitzaran les llistes de deutors per distints conceptes, una vegada finalitzat el termini d'ingrés en voluntària, i proposaran a la Presidència, a través de la Intervenció General, la instrucció de l'oportú expedient de constrenyiment.   
BASE 10. No es podrà efectuar cap entrada de fons de Pressupost o de Valors Independents o Auxiliars, sinó mitjançant l'expedició per la Intervenció del corresponent manament d'ingrés amb la deguda aplicació que s'assentarà en el diari d'Intervenció d'Ingressos després de verificada l'operació de Caixa. Aquests manaments duran adherides les cartes de pagament que han de lliurar-se a la persona que realitze l'ingrés, el Dipositari signarà el vaig rebre, en ambdós documents.   
BASE 11. Les Administracions dels Centres dependents d'aquesta Diputació, trametran a la Intervenció, mensualment, les liquidacions practicades per les taxes per prestació de serveis i ingressaran diàriament en els comptes restringits oberts amb aquesta finalitat el producte de la recaptació.   
BASE 12. L'Administració de la Imprenta trametrà a la Intervenció dins dels vuit dies següents a l'acabament de cada mes, els càrrecs per serveis prestats. La Intervenció formalitzarà aquestes despeses en el termini de quinze dies següents a la recepció dels càrrecs, aplicant-los a les partides del Pressupost destinades a les respectives finalitats.   
L'Administració del Butlletí Oficial de la Província trametrà a la Intervenció, mensualment, les liquidacions practicades per les taxes de prestació de serveis i ingressaran diàriament en els comptes restringits oberts amb aquesta finalitat el producte de la recaptació, formalitzant-se mensualment aquests ingressos, previ traspàs del compte restringit als ordinaris de la Corporació.   
BASE 13. Tant el cobrament d'interessos de comptes bancaris com de valors de propietat de la Diputació o dels establiments provincials, censos, deixes i llegats, curarà molí especialment el Tresorer Provincial de presentar-los a liquidació en l'entitat competent dins del termini reglamentari, comunicant per ofici a la Intervenció que s'ha realitzat així a efecte de la contractació dels drets liquidats. Efectuat el cobrament, el Tresorer ingressarà l'import amb aplicació al concepte pressupostari que assenyale la Intervenció i conservarà la carta de pagament acreditativa de haver-lo realitzat.   
AUTORITZACIO I ORDENACIO DE LA DESPESA  
BASE 14. Dins de l'import dels crèdits autoritzats pel Pressupost, i respectant l'ordre de prelació establert en els articles 433 i 440 del Reial Decret Legislatiu 781/1986 de 18 d'abril, l'ordenació de Despeses, d'acord amb l'art. 434 del mateix Reial Decret Legislatiu, correspon:   
A). AL PRESIDENT, l'ordenació de les despeses següents:   
1. Els deutes exigibles a la Diputació per qualsevol causa, censos, pensions i càrregues, interessos deguts, indemnitzacions, costes i qualsevol altres de naturalesa anàloga.   
2. Les de personal i material de totes les oficines i dependències.   
3. Les de recaptació de recursos legalment establerts.   
4. Les destinades a costejar serveis de l'Administració General o Autonòmica, imposats per la Llei.   
5. La concessió d'ajudes, subvencions beques i altres despeses voluntàries quan la seua quantia no ultrapasse de 100.000 Ptes.   
6. La disposició o ordenació d'obres, serveis i subministraments la quantia dels quals no ultrapasse de 1.000.000 Ptes.   
B) A LA COMISSIO DE GOVERN, l'ordenació de les despeses per a:   
1. La contractació d'obres i serveis o subministarments que ultrapassen de 1.000.000 Ptes.   
2. Ajudes, subvencions beques i altres despeses voluntàries compreses entre 100.001 i 1.500.000 Ptes.   
C) AL PLE.   
1. La concessió de subvencions, ajudes, beques i altres despeses voluntàries quan ultrapassen de 1.500.000 Ptes.   
2. La disposició o ordenació de despeses d'obres, subministraments i serveis la quantia dels quals ultrapasse el 5% dels recursos ordinaris del Pressupost, hagen de durar més de 1 any o exigesquen recursos superiors als consignats en el Pressupost, en aplicació del que disposa l'art. 28.1.d) en relació amb el 434.1.b) del Reial Decret Legislatiu 781/1986 de 18 d'abril.   
BASE 15. En general, hom entendrà delegada per la Presidència de la Diputació als Diputats-Delegats d'Arees, la facultat d'Ordenar Despeses d'entreteniment ordinari i de despeses corrents; una vegada efectuades aquestes els diputats en seran responsables de l'efectivitat i faran constar la seua conformitat en la corresponent factura o document de lliurament.   
La delegació de la facultat ordenadora de la despesa subsistirà mentre la Presidència no la revoque expressament i afectarà igualment l'acte d'autoritzar i el d'ordenar la despesa.   
L'adquisició de material inventariable serà objecte de proposta de despeses per part del Diputat responsable de l'àrea, la tramitació de la qual correspon a la Intervenció.   
Els funcionaris que tinguen conferida l'administració dels Centres o els Caps de les unitats d'Intervenció en aquests, si escau, hauran d?advertir per escrit al respectiu Diputat-Delegat quan no hi haja crèdit suficient en la partida del Pressupost a què corresponga l'aplicació de la despesa ordenada per aquell, a fi d'evitar, amb aqueixa advertència, les responsabilitats en què poguessen incórrer aquests funcionaris.   
BASE 16. Sent nul tot acord d'autorització de despeses per al qual no hi haja crèdit disponible, serà requisit indispensable per a tramitar tota classe de propostes de Comissions, Caps de Serveis, etc., l'acceptació de les quals represente una obligació de pagament, ('informe previ d'Intervenció, qui l'evacuarà manifestant-hi la procedència, possibilitat legal i crèdit disponible, d'acord amb l'art. 455.2 del Reial Decret Legislatiu 781/1986 de 18 d'abril.   
INTERVENCIO DE CREDITS PRESSUPOSTARIS  
BASE 17. Els crèdits del Pressupost, en la part de despeses, queden fixats en la quantia que indiquen els resums per capítols i articles i dins de cadascun d'aquests pels conceptes i partides detallades en els corresponents llistats, sense que puguen ser ultrapassats ni en cas d'urgència.   
Seran nuls els acords i resolucions que habiliten des poses sense crèdit suficient per a satisfer-les i els que creen nous serveis sense dotació prèvia o donen major extensió als establerts ultrapassant els crèdits corresponents.   
Els Diputats Delegats, els Presidents de Comissió i Caps dels diferents serveis, s'ajustaran en despeses als crèdits autoritzats, no excedint-se'n sota personal responsabilitat.   
DELIMITACIÓ DE DESPESES  
BASE 18. Els Diputats Delegats, Administradors i Caps de Servei, a càrrec dels quals es trobe de manera immediata la inversió de quantitats consignades en el Pressupost, han de tenir en compte que en tot moment ho hauran de fer, amb la proporcionalitat corresponent (dotzenes parts en la majoria dels casos), tendint que els crèdits siguen sempre suficients per a l'exercici.   
Si en algun cas es desproporciona la despesa en relació amb la periodificació mensual sense fàcil correcció en la següent, es posarà el fet en coneixement de l'Interventor als efectes que escaiguen.   
De l'anterior s'exceptuen les consignacions que han d'intervenir-se en determinades èpoques i d'altres que, per raons distintes, no puguen ajustar-se a aquesta periodificació.   
ORDENACIO DE PAGAMENTS  
BASE 19. L'Ordenació de Pagaments correspon al President o a qui legalment el substituesca i es materialitza en la signatura del corresponent manament, com a conclusió de la tramitació dels oportuns expedients de despeses. Per a l'exercici d?aquesta competència en aquelles matèries la disposició de les quals o ordenació de despesa la tinga atribuïda la Presidència, bastarà l'expedició del manament de pagament amb la signatura de l'Ordenador i els altres requisits d'aquest mateix document.   
MANAMENTS DE PAGAMENT  
BASE 20. Abast dels lliuraments «a justificar».   
Tenint en compte el que disposa l'article 439.3 del RDL 781/1986 de 18 d'abril, el sistema de pagaments «a justificar» ha de tenir caràcter excepcional i per consegüent la seua utilització ha de limitar-se únicament a aquells supòsits en què siga absolutament imprescindible per no ser possible l'obtenció dels comprovants al temps d'efectuar els pagaments o perquè aquesta exigència pogués ocasionar perturbacions greus en el funcionament dels serveis de què es tracte, circumstàncies que apreciaran en cada cas el President i l'Interventor.   
La quantia ha de limitar-se a l'estrictament necessària i, llevat casos excepcionals, amb càrrec a aqueixos fons sols s?han d'atendre el que hom podria denominar despeses menors de proveïdors no habituals.   
No es lliuraran fons «a justificar» amb càrrec a les partides de despeses destinades a inversions reals o a compra de béns inventariables, excepte en aquells supòsits excepcionals, en què es tracte d'adquisicions a realitzar en fira o subhasta pública, en aquestos casos caldrà Decret previ de la Presidència o acord del Ple, segons la competència per a ordenar la despesa de què es tracte.   
Per regla general, es lliuraran fons «a justificar» en els supòsits i a les persones que s'enumeren tot seguit:   
A) Als funcionaris encarregats dels centres, dependències o àrees per a des poses menors corrents de funcionament dels serveis com adquisicions de material no inventariable en establiments oberts al públic, adquisicions o serveis el pagament dels quals s'exigeix en l'acte i aquells altres de la naturalesa indicada en què l'exigència prèvia dels comprovants podria afectar el funcionament dels serveis.   
b) Al Tresorer en els mateixos supòsits assenyalats anteriorment quan es tracte de pagaments a realitzar fora de la localitat, segons preveu la Regla 29 de la Instrucció de Comptabilitat de les Corporacions Locals.   
c) Als funcionaris encarregats del material d'oficina per a despeses menors d'aquesta naturalesa.   
d) Als membres i funcionaris de la Corporació per a visites, comissions i altres serveis anàlegs.   
2. Normes per als fons a justificar.   
2.1 Peticions.   
Les peticions de fons estrictament imprescindibles seran formalitzades pels administradors dels Centres o, si no n'hi ha, pels Caps dels serveis corresponents, hauran de dur sempre el Vist i Plau del Diputat-Delegat o del President de la Corporació, en els supòsits en què no hi haja tal delegació.   
En les peticions s'indicaran, com a mínim., els aspectes següents:   
a) Nom de l'administrador del Centre o Servei a qui s'han de lliurar els fons.   
b) Quantitat que es sol·licita.   
c) Explicació de les despeses que es pretenen dur a terme i de la necessitat que es lliuren «a justificar».   
d) Declaració que amb càrrec a la mateixa partida no hi ha fons pendents de justificar, que es farà constar en l'apartat d»observacions» d'aquells models.   
e) Termini en què es calcula que es podrà justificar el corresponent compte, que no podrà ultrapassar de tres mesos.   
Rebudes les peticions en les unitats administratives corresponents, sol·licitarà informe d'Intervenció i redactarà la corresponent proposta de Decret de la Presidència o de la Comissió de Govern o del Ple.   
2.2 Ordenació dels pagaments.   
En l'ordenació d'aquests pagaments, d'acord amb allò establert en l'article 439.3 del RDL 781/1986, el President i l'Interventor apreciaran en cada cas, les circumstàncies que determinaran la necessitat del pagament «a justificar», procurant que, excepte en casos especials, no es lliure amb càrrec a la mateixa partida pressupostària quantitat superior a 500.000 Ptes.   
2.3 Rendició dels comptes justificats:   
Els qui havien percebut fons a justificar retran comptes justificats de les inversions de les quantitats lliurades per cada manament en el model oficial, i procuraran fer-ho dins del termini que s'havia expressat en la petició i, en tot cas, dins del termini dels tres mesos des que se'ls feren efectius els fons, reintegraran les quantitats no invertides i adjuntaran al mateix compte la justificació d'aquest reintegrament.   
A l'esmentat compte s'adjuntaran tots els justificants els quals hauran d'anar numerats correlativament per a fer-ne més fàcil la identificació, i aquest compte contindrà els següents aspectes:   
a) Número del manament i data en què es lliurà.   
b) Partida pressupostària amb número econòmic i funcional, expressió del concepte de la partida.   
c) Import del manament.   
d) Relació dels justificants de pagament que figuren en el compte amb expressió del número d'ordre, proveïdor, concepte i import.   
e) Import de les sumes de la llista, data i signatura.   
L'import total s'expressarà també en lletra.   
Els comptes així rets seran sotmesos a la comprovació de l'Administrador que efectuarà les següents comprovacions:   
a) Si els justificants reuneixen els requisits formals assenyalats en aquestes normes.   
b ) Si res ponen a les ordenacions de despeses i als corresponents albarans.   
c) L'exactitud de les operacions aritmètiques dels comptes.   
d) Si l'aplicació pressupostària dels justificants es correcta.   
2.4 Tramitació dels comptes.   
El funcionari de la unitat de fiscalització de despeses, encarregat de la comprovació dels comptes, hi farà les comprovacions pertinents i prendrà les degudes anotacions en el Registre Especial de manaments «a justificar», emetrà el corresponent informe i els sotmetrà a informe de l'Interventor, el qual podrà sotmetre'l a l'òrgan que té atribuïda la disposició de la despesa.   
3. Lliurament de «fons a justificar» al Dipositari.   
S'observaran les mateixes normes realitzades anteriorment en els apartats 2.1 i 2.2 pel que fa a les peticions de fons i les seues ordenacions.   
El Dipositari conservarà els fons que se li lliuren «a justificar» en la mateixa Caixa Provincial per afrontar els pagaments amb càrrec a aquestos.   
Pel que fa als pagaments amb càrrec a aquests fons, rendició dels comptes justificats i tramitació, s'observaran idèntiques normes a les assenyalades en els apartats 2.4, 2.5 i 2.6.   
4. Lliurament de fons «a justificar» als funcionaris encarregats del material d'oficines.   
Les peticions de fons les faran els mateixos funcionaris encarregats, amb el Vist i Plau del Cap de la Dependència i amb els altres requisits assenyalats en l'apartat 2.1 L'ordenació dels fons es realitzarà d'acord amb allò indicat en l'apartat 2.2, sense que la quantitat que es lliure siga superior a 200.000 Ptes, a més caldrà que no hi haja cap quantitat pendent de justificació.   
Els comptes justificats es retran aplicant per analogia les normes assenyalades en l'apartat 2.5, tindran la conformitat del Cap de la Dependència i en la tramitació s'aplicaran íntegrament les normes assenyalades en l'apartat 2.6.   
5. Lliurament de fons «a justificar» als membres i funcionaris de la Corporació per a visites, comissions i altres serveis anàlegs.   
Es subjectaran a les normes establertes en el Reial Decret 534265975 de 4 de juliol, que regula aquesta matèria per a l'Administració de l'Estat, i disposicions que la desplegaren.   
6. Els pagaments «a justificar» prèviament o «prèvia justificació».   
La concessió d'ajudes o subvencions per a finalitats determinades, podran ser concedides per l'òrgan competent «prèvia justificació», consistent que el perceptor d'aquella ajuda o subvenció, haurà d'adoptar amb caràcter previ a l'efectivitat del pagament, els documents justificatius corresponents (factures, rebuts, en cas de despeses corrents i certificacions d'obra endespeses d'inversions).   
FASES DEL PROCES DE DESPESES  
BASE 21. Les fases en què es desenvoluparà el procés de despeses són les següents:   
AUTORITZACIO PER A REALITZAR LA DESPESA O INFORMADA ORDENACIO O COMPROMIS DE DESPESA OBLIGACIO DE PAGAR   
PAGAMENT  
Aquestes fases es defineixen de la forma següent:   
A) Autorització per a realitzar una despesa. Com a tal s'entén l'acte en virtut del qual el President o Organ competent acorda la realització d'una despesa, calculada en forma oberta o aproximada, reservant a tal fi la totalitat o part del crèdit pressupostat.   
b) Ordenació o compromís de despesa. Es refereix a aquells actes amb rellevància jurídica envers tercers, que vinculen a l'Administració a realitzar una despesa concreta i de quantia determinada.   
c) Obligació de pagar. Com a tal s'entén l'acte en virtut del qual el tercer que contractà amb l'Administració ha executat l'obra, prestat el servei o realitzat el subministrament a què es comprometé, i sorgeix el reconeixement de l'obligació de pagar, i   
d) Pagament. Per donar compliment a l'obligació de pagar l'Ordenador expedeix el corresponent mamament de pagament i el realitza.   
Anàlogament, per cadascun dels conceptes, la informació haurà de recollir, si escau, la situació de cadascuna de les fases següents en el procés d'execució del Pressupost d'Ingressos: compromisos d'ingressos, drets reconeguts i cobraments realitzats.  
La repercussió comptable d'aquestes operacions en tancar l'exercici serà la que determinarà la disposició que dicte amb aquesta finalitat la Conselleria d'Economia i Hisenda.   
DOCUMENTS COMPTABLES DEL PROCES DE DESPESA   
BASE 22. En aplicar-se el sistema de mecanització comptable, no s'introduirà en l'ordinador cap dada que no figure incorporada a algun dels documents del procés comptable que són els següents:   
Model I, que correspon a la fase d'informada o autorització.   
Model D, que correspon a la fase de ordenació.   
Model F, relació de factures, que substitueix els antics models de llistes de factures, i que serà utilitzat únicament en els casos de factures corresponents a despeses realitzades pels Diputats o els Centres de la Diputació i comprendrà els requisits necessaris per a la seua comptabilització mecànica.   
Model J, que s'utilitzarà en les peticions de fons a justificar.   
Model PG, propostes de despeses per a subministrament i compra de material inventariable la tramitació de les quals estiga recollida en el mateix imprès.   
Model P, per a l'efectivitat d'obligacions de despeses de personal.   
Model M, per a modificacions i anul·lacions de qualsevol fase del procés de despeses.   
Tots els models es trametran a Intervenció en triplicat exemplar:   
1. Per al Negociat de mecanització comptable.   
2. Per a l'expedient.   
3. Per a justificar els Comptes Generals (Intervenció).   
SUBMINISTRAMENTS I COMPRES DE BENS MOBLES  
BASE 23.   
1. Subministraments i compres de béns mobles superiors a 34.327.803 Pessetes.   
1.1 Forma de contractació.   
Aquells subministraments i compres de béns mobles l'import dels quals supere els 13.779.669 de pessetes han de realitzar-se per concurs públic, d'acord amb les disposicions legals vigents que regulen la contractació de les Corporacions Locals, amb les úniques excepcions establertes en aqueixes disposicions i previ compliment dels tràmits i requisits que per a aquests casos excepcionals s'hi estableixen.   
En tot cas es sotmetrà a les distintes fases de la despesa present en aquestes bases, i la unitat administrativa corresponent ompliran els documents oportuns.   
1.2 Subministrament i compres de béns immobles de quantia inferior a 79.987.349 Pessetes.   
a) Els Diputats o, si escau, els Caps dels corresponents serveis formularan les comandes o propostes de despeses, excepte en el supòsit que es tracte de subministrament de serveis públics prèviament contractats com aigua, llum, telèfon, etc., en les quals haurà de tenir en compte l'existència de consignació pressupostària disponible.   
b) El proveïdor presentarà la factura original junt amb tres còpies on haurà de figurar l'expressió «és còpia».   
c) L'Administració del centre o servei comprovarà i conformarà les factures, amb la diligència de recepció i conformitat, segons que escaiga i trametrà a la Intervenció, abans del dia 10 de cada mes les factures originals corresponents al mes anterior, comprovades i conformades, adjuntant a cada factura un exemplar de la comanda i detallant-les per partida pressupostàries en els impresos F «relació de factures» que hauran de ser omplerts com cal per duplicat exemplar.   
d) Amb la documentació indicada en el punt anterior, Intervenció prendrà coneixement simultàniament de l'autorització i ordenació de la despesa i de l'obligació reconeguda (fase D).   
CONTRACCIO I EXECUCIO D'OBRES  
BASE 24.   
1. Forma de contractació.   
Poden contractar-se directament aquelles obres el pressupost de les quals és inferior a 10.314.276 Ptes, si bé en aquest cas és imprecindible acord exprés de l'òrgan competent per la quantia, excepte l'excepcional de reconeguda urgència que haurà de justificar-se en la forma que estableixen el Reglament de la Llei de Contractació de les Corporacions Locals i de Contractes de l'Estat, la forma de contractació serà la subhasta o el concurs subhasta.   
2. Tramitació interna.   
2.1 Obres el pressupost de les quals siga superior a 1.000.000 Pts.   
a) A l'efecte del preceptiu informe previ s'hauran de trametre a Intervenció els documents següents:   
- Projecte tècnic amb tota la documentació integrant.   
- Acord o Decret d'aprovació de l'esmentat projecte.   
- Plec de condicions administratives.   
- Imprés «I» facilitat per Intervenció, per duplicat exemplar, acomplit com cal.   
b) Rebuda la documentació pertinent per a la contractació es sol·licitarà i emetrà informe de la Intervenció, la qual en prendrà coneixement (fase I) i anotarà la referència comptable.   
c) Realitzats els tràmits oportuns per a la contractació (subhasta, concurs subhasta o adjudicació directa, segons que escaiga) i efectuada l'adjudicació definitiva, es trametrà a Intervenció una còpia de l'Acord o del Decret d'adjudicació definitiva junt amb un imprés «D» per duplicat exemplar, omplert com cal.   
d) A mesura que s'execute l'obra, el contractista presentarà en el Servei corresponent, les corresponents certificacions d'obres expedides pel Director d'aquestes per triplicat exemplar, fent constar en les còpies l'expressió «és còpia»   
Comprovades i aprovades les certificacions d'obra es trametran a Intervenció junt amb l'Acord o Decret d'aprovació.   
A la primera certificació de cada obra s'adjuntarà també còpia del contracte subscrit i còpia de la carta de pagament acreditativa d'haver-se constituït la fiança definitiva.   
e) Amb la documentació indicada en el punt anterior Intervenció realitzarà els tràmits posteriors per a l'expedició dels corresponents manaments de pagament.   
2.2 Obres de conservació i entreteniment el pressupost de les quals no supere el l.000.000 pessetes.   
a) Per a la seua realització els Diputats o caps de servei exigiran, sota llur responsabilitat, els documents següents:   
- Memòria valorada subscrita per un tècnic.   
- Plecs de condicions administratives per a contractar.   
A la vista d'aquests documents Intervenció comprovarà si hi ha suficient crèdit en la partida pressupostària corresponent i emetrà informe sobre això.   
b) Una vegada executada l'obra el contractista presentarà en el servei corresponent la factura original junt amb tres còpies on haurà de figurar amb tota claredat l'expressió «és còpia».   
c) Els Diputats o Caps de servei comprovaran i donaran la conformitat a la factura en la qual caldrà també la conformitat del tècnic que ha dirigit l'obra i trametran a Intervenció la factura original conformada junt amb una còpia de la memòria valorada i una còpia del contracte.   
d) Amb la documentació indicada en el punt anterior Intervenció en prendrà coneixement i farà la tramitació posterior que pertoque.   
CELEBRACIO DE CONTRACTES DE QUALSEVOL ALTRA NATURALESA  
L'adquisició de compromisos contrets per la Diputació Provincial, es sotmetrà en qualsevol cas al procés comptable de despeses, d'acord amb les normes vigents en matèria de contractació local i al contingut de les Bases precedents sobre contractació i execució d'obres.   
CONCESSIO DE SUBVENCIONS  
BASE 25.  
1. Competència per a concedir-les.   
La competència per a concedir subvencions correspon al President, la Comissió de Govern o al Ple de la Corporació, excepte quan es tracte de subvencions que figuren concretament i expressa a favor de persones determinades en el Pressupost, en aquest cas serà sempre competència de la Presidència, tot això en raó de la quantia d'aquestes a què es refereixen aquestes Bases d'execució del Pressupost (Base 14).   
2. Actes a fiscalitzar per Intervenció i documents a trametre a l'esmentada Dependència amb aquesta finalitat.   
2.1. Supòsit normal.   
a) A l'efecte del preceptiu informe previ es trametran a Intervenció, amb l'antelació de dos dies a la celebració de les Comissions Informatives, els documents següents:   
- Pressupost de l'activitat a subvencionar.   
- Informe de la Secretaria General o de les seues unitats administratives sobre que la subvenció a concedir s'ajusta a les disposicions del Reglament de Serveis de les Corporacions Locals i resta de disposicions vigents.   
b) Rebuda la documentació anterior Intervenció trametrà el preceptiu informe (fase 1), es quedarà amb un exemplar de l'imprés «I» i tornarà la resta de la documentació al Centre o Servei d'orige, junt amb un exemplar de l?imprès «I» on figurarà la referència comptable de la Informada.   
c) Adoptat el corresponent acord de concessió per la Corporació, es trametrà a Intervenció còpia de l'acord junt amb l'imprés «D» per duplicat exemplar, omplert com cal, expressant-hi la referència de la Informada.   
d) Amb la documentació anterior Intervenció farà la tramitació posterior.   
e) Una vegada comprovada per Intervenció la justificació de la inversió o activitat que motivà la subvenció i previs els tràmits oportuns, expedirà el corresponent manament de pagament.   
2.2 Supòsits especials.   
22.1 Convocatòries de premis, beques, etc.   
Es seguirà el procediment indicat anteriorment.   
Quan s'acorda la concessió del premi a persona determinada es comunicarà a Intervenció aquest acord junt amb l?imprès «D» perquè prenga coneixement de l'ordenació de la despesa (fase D). Una vegada justificada l'activitat que motivà la Subvenció es requerirà per Intervenció la tramitació de l'expedient.   
En els casos en què la concessió del premi o la beca no requeresca una posterior justificació de l'activitat, l'acord de concessió del premi es comunicarà a Intervenció perquè en prenga coneixement de l'ordenació de la despesa (fase D).   
22.2 Transferències que figuren en Pressupost a favor de Funcions i Consorcis de la Diputació.   
Es trametrà a Intervenció Decret de la Presidència ordenant aquesta transferència junt amb l'imprés «D» omplert perquè Intervenció prenga coneixement de l'ordenació de la despesa.   
DESPESES DE PERSONAL  
BASE 26. Les remuneracions que per tot concepte reba el personal al servei d'aquesta Excma. Diputació Provincial, es percebran mitjançant nòmina elaborada per Dipositaria de la qual Intervenció durà el control pressupostari de les partides de despesa de personal. Les administracions dels distints centres i la unitat de nòmines de Dipositaria curaran que les incidències de les nòmines siguen justificades com cal mitjançant Decrets o Acords, els imports dels quals s'incorporaran al Model «P».   
Per a la fiscalització prèvia es trametran a Intervenció les incidències de cada nòmina amb els seus documents justificatius.   
Els funcionaris o empleats de nova entrada, perquè se'ls acrediten els havers, hauran de presentar còpia del corresponent nomenament i de l'acta de possessió, aquests documents s'uniran a la nòmina o lliuramenten què figure, Intervenció no autoritzarà la inclusió en nòmina d'aquells funcionaris o empleats que no complesquen aquests requisits.   
Per a percebre els increments salarials que escaiguen seran requisits imprescindibles la corresponent liquidació efectuada per la Secció de Personal, informe previ d'Intervenció, dictamen de les Comissions de Personal i Hisenda i adopció dels corresponents acords del Ple de la Corporació.   
Acomplerts els requisits anteriors s'inclouran els increments en nòmina amb els endarreriments que escaiguen.   
L'import dels havers del personal contractat administratiu o interins es podrà satisfer amb càrrec a les respectives dotacions de les places de plantilla, quan es contracten uns serveis per tal de cobrir el període de temps que reglamentàriament calga esperar per a la provisió en propietat de les vacants.   
BASE 27. La Secretaria o Caps de les unitats corresponents acreditaran en cada nòmina la prestació dels serveis que s'hi retribueixen.   
INVENTARI  
BASE 28. Els administradors dels establiments educatius, assistencials i sanitaris i els Caps dels Serveis trametran trimestralment a la Intervenció llistes valorades dels mobles, béns, maquinària i altres articles inventariables que hagen estat adquirits, com també la d'aquells béns que han de donar-se de baixa en l'Inventari, justificant-ne la causa.   
La Intervenció prendrà coneixement d'aquestes alteracions i les cursarà a la Secretaria General per a la seua repercussió en l'Inventari.   
OBRES INCLOSES EN ELS PLANS PROVINCIALS  
BASE 29. L'ordenació de pagament en els supòsits d'obres i serveis inclosos en els Plans Provincials es podrà realitzar de forma separada respecte a les diferents aportacions que hi figuren, si bé es procurarà agilitzar al màxim el pagament de les aportacions municipals, podent compensar la Tresoreria els deutes que tinguen contrets els Ajuntaments amb la Diputació.   
En el que no preveuen aquestes Bases i pel que fa a obres i serveis inclosos en els Plans Provincials, s'aplicaran les normes i directrius aprovades o que aprove la Corporació amb aquesta finalitat per a l'execució del Pla.   
BESTRETES REINTEGRABLES  
BASE 30. Les peticions de bestretes reintegrables per import de una o dues pagues mensuals que formulen els funcionaris, tant de plantilla com els acollits a la legislació laboral a l'empara del Reial Decret Llei de 16 de desembre de 1979 per als primers, i de l'Ordenança Laboral per als segons, hauran de ser raonades suficientment, caldrà justificar la necessitat d'obtenir-les i també seguiran l'acord març aprovat a l'efecte per aquesta Diputació Provincial.   
El reintegrament s'efectuarà en deu o catorze mensualitats immediates a la de la percepció i els interessats poden anticiparne la devolució.   
Els funcionaris a qui es concedesca una bestreta d'havers no podran percebre'n una altra fins que transcorreguen sis mesos de la cancel·lació de l'anterior.   
CAIXA COOPERACIO  
BASE 31. La gestió de la Caixa de Cooperació Provincial correspondrà a la Presidència quant al tràmit de sol·licituds i al Ple de la Diputació la concessió definitiva dels préstecs, previ informe, en tot cas, de la Comissió de Cooperació.   
IMPREVISTS  
BASE 32. No podran acordar-se aplicacions a la partida d'imprevists creant nous serveis o ampliant d'altres ja existents per als quals hi haja consignacions expresses en el Pressupost, a títol de resultar insuficient el crèdit establert. Amb el crèdit figurat en aquesta partida sols podran atendre's les despeses necessàries que sorgesquen en el desplegament d'aquest Pressupost i que tinguen aquest caràcter, previ acord del Ple de la Corporació.   
Castelló, 30 de desembre de 1986.   
PRESSUPOST PROVINCIAL 1987  
ESTAT D?INGRESSOS  
A. OPERACIONS CORRENTS PESSETES  
 Capítol 1 Imposts Directes 624.982.300  
 Capítol 2 Imposts Indirectes 3.000.000  
 Capítol 3 Taxes i altres ingressos 543.997.510  
 Capítol 4 Transferències corrents 1.145.474.335  
 Capítol 5 Ingressos patrimonials 940.689.242  
B. OPERACIONS DE CAPITAL  
 Capítol 6 Alienació d'Inversions reals  
 Capítol 7 Transferències de capital 409.160.120  
 Capítol 8 Variació d'actius financers 790.720.948  
 Capítol 9 Variació de passius financers 390.998.599  
 TOTAL INGRESSOS 9.850.172.375  
ESTAT DE DESPESES  
A. OPERACIONS CORRENTS PESSETES  
 Capítol 1 Remuneracions del Personal 2.119.597.752  
 Capítol 2 Compra de béns corrents i serveis 163.511.932  
 Capítol 3 Interessos 322.630.838  
 Capítol 4 Transferències corrents 329.445.287  
B. OPERACIONS DE CAPITAL  
 Capítol 6 Inversions reals 7.062.012.503  
 Capítol 7 Transferències de capital 73.052.362  
 Capítol 8 Variació d'actius financers 77.760.534  
 Capítol 9 Variació de passius financers 240.501.821  
 TOTAL DESPESES 7.661.557.567